**LÜLISAMBA RINNAOSA SÜNDROOM**

**Valu ülaseljas ja kõhukinnisus**

37 aastane sekretär kaebas aastaid kestnud valule kaelas ja selja ülaosas, abaluude vahel. Tavapärased uuringud ei määratlenud sümptomite põhjust. Raviks määrati medikamentoosne valuravi ja elekter-ravi (TENS), mis teatud määral leevendas, kuid ei vabastanud vaevustest. Manuaalmeditsiini arst diagnoosis grupeerunud segmentaalset talitlushäiret (liikumispiiratust) I, II ja III rinnalüli tasandil. Küsitluse käigus ilmnes, et patsient kannatab ka kõhukinnisuse all. Manuaalteraapia ja homotoksikoloogilised (homöopaatilised) firma Heel seedimist parandavad ravimid tõid tervenemise.

**Südame-pekslemis-hood ja lülisamba koormamine jõusaalis**

21 aastane sportlik noormees, sage jõusaali külastaja, kaebas une ajal tekkivatele ägedatele südamepekslemise hoogudele, mis lõppesid kiirabi väljakutse ja hospitaliseerimisega. Südameuuringud jt. tavauuringud olid normis. Haiglas, ravimte manustamise järgselt hoog taandus, kuid kordus teatud aja pärast uuesti, sagedusega paar korda kuus. Manuaalmeditsiini arst leidis selja uurimisel lülisamba II –IV rinnalüli tasandil teravnurkse külgniverduse (skolioos) vasakule ja segmentaalse hüpomobiilsuse. Manipulastioonraviga vabastati segmentaalne hulgi-blokeering Th2, Th3 ja Th4 tasandil. Patsient tegi läbi 6 manuaalteraapia protseduuri sagedusega 2 korda nädalas ja õppis lülisammast korrigeerivaid harjutusi igapäevaseks soorituseks. Südamepekslemise hood enam ei kordunud.

**Roietevaheline valu paremas küljes ja raskustunne paremal ülakõhus**

40 aastane sale naispatsient kaebas roietevahelisele valule paremas küljes ja raskustundele ülakõhus, maksa piirkonnas, mis oli püsinud viimased 10 aastat. Kõik tavauuringud olid normis. Patsiendile oli korduvalt määratud valuravi ning viimasel ajal ka antidepressante, mille võtmisest patsient loobus talumatuse tõttu. Manuaalmeditsiini arst diagnoosis segmentaalse hüpomobiilsuse 4nda ja 8nda rinnalüli tasandil ning palpeeris valulikkuse maksa ja sapipõie piirkonnas. Manuaalteraapia, lülisammast korrigeerivad harjutused ja homotoksikoloogilised firma Heel maksa-ravimid andsid paranemise.

**Valu rindkere eesosas**

25 aastane naispatsient kaebas aastaid kestnud valule rindkere esi- ja ülaosas paremal. Viimasel ajal märkas patsient, et selles piirkonnas oli kujunenud “lohk” (lihas-kõhetumine). Patsiendile oli aastaid määratud valuravi. Paar kuud tagasi määras reumatoloog hormonaalse injektsioonravi parema rinnaku-rangluu-liigese piirkonda, kuid paranemist ei järgnenud. Manuaalmeditsiini arst diagnoosis segmentaalse funktsioonihäire (blokeeringu) lülisamba ülemises rinnaosas. Kahe manuaalteraapia (manipulatsioonravi) protseduuri järgselt oli patsient vaevustest vabanenud.